สังคมข่าวหุ้น
ดัชนีตลาดหุ้นไทยปิดที่ระดับ 1,681.73 จุด ลดลง 5.72 จุด มูลค่าการซื้อขาย 87,664.02 ล้านบาท ติดตามการทยอยประกาศผลประกอบการของธนาคารพาณิชย์
ดัชนีตลาดหุ้นไทยปิดที่ระดับ 1,681.73 จุด ลดลง 5.72 จุด มูลค่าการซื้อขาย 87,664.02 ล้านบาท ติดตามการทยอยประกาศผลประกอบการของธนาคารพาณิชย์
15 ม.ค. 2566

ดัชนีตลาดหุ้นไทยปิดที่ระดับ 1,681.73 จุด ลดลง 5.72 จุด มูลค่าการซื้อขาย 87,659.72 ล้านบาท ติดตามการทยอยประกาศผลประกอบการของธนาคารพาณิชย์ รวมถึงการได้รับอานิสงส์จากการที่จีนเปิดประเทศ
ล่าสุด (13 ม.ค. 2566) ราคาหุ้น BBGI พุ่ง 5.26%  ด้าน BCP พุ่ง 9.42% รับการประกาศซื้อกิจการ ESSO หนุน BBGI มีศักยภาพการเติบโตสูงจากการเป็นผู้นำผลิตภัณฑ์เชื้อเพลิงชีวภาพแบบครบวงจรภายใต้กลุ่มผู้ถือหุ้นใหญ่ BCP และ KSL ที่มุ่งสร้างการเติบโตและรักษาความเป็นผู้นำในอุตสาหกรรมเพื่อรองรับความต้องการที่เพิ่มขึ้น รวมถึงแผนรุกธุรกิจผลิตภัณฑ์ชีวภาพมูลค่าสูงที่ส่งเสริมสุขภาพด้วยเทคโนโลยีขั้นสูง จัดว่ามีอัตราการทำกำไรขั้นต้นสูงกว่าธุรกิจเชื้อเพลิงชีวภาพถึง 4 เท่า ซึ่งจะช่วยยกระดับฐานรายได้ให้เติบโตในอนาคต
RT เตรียมเสนอขายหุ้นกู้ อายุ 2 ปี อัตราดอกเบี้ย 6.20% ต่อปีเสนอขายแก่ผู้ลงทุนสถาบัน หรือ ผู้ลงทุนรายใหญ่ (II&amp;HNW) มูลค่าหุ้นกู้รวมไม่เกิน 500 ล้านบาท และมีหุ้นกู้สำรองเพิ่มเติมมูลค่ารวมไม่เกิน 200 ล้านบาท คิดเป็นมูลค่ารวมทั้งสิ้นไม่เกิน 700 ล้านบาท เพื่อใช้เป็นเงินลงทุนในโครงการใหม่ทั้งในประเทศและต่างประเทศพร้อมเป็นเงินทุนหมุนเวียน เสริมความแข็งแกร่งด้านศักยภาพงานก่อสร้าง คาดจองซื้อวันที่ 21-23 ก.พ. 2566 และคาดเสนอขายวันที่ 24 ก.พ. 2566 แม่ทัพใหญ่ “ชวลิต ถนอมถิ่น” ลั่นเตรียมพร้อมในการเข้ารับงานโครงการก่อสร้างขนาดใหญ่ทั้งในประเทศและต่างประเทศ ปัจจุบันมีงานแบ็กล็อก ณ วันที่ 31 ธ.ค. 2565 ประมาณ 11,400 ล้านบาท จะทยอยรับรู้รายได้ในช่วงปี 2666-2568
บอร์ด BTS ประกาศจ่ายเงินปันผลเป็นเงินสด  0.15 บาท/หุ้น ซึ่งมีกำหนดขึ้นเครื่องหมาย XD วันที่ 30 ม.ค. และจ่ายปันผล วันที่ 10 ก.พ. 2566 ก่อนหน้านี้โบรกฯ ยังแนะนำซื้อ ราคาพื้นฐานปี 2567 ที่ 10.30 บาท คาดสื่อโฆษณาฟื้นตัวช่วยหนุน แม้รายได้บริหารจัดการเดินรถไฟฟ้าชะลอตัว
หุ้นไอพีโอน้องใหม่ “มาสเตอร์ สไตล์” หรือ MASTER เคาะราคาเสนอขายหุ้นไอพีโอ จำนวน 65 ล้านหุ้น ในราคาหุ้นละ 46 บาท โดยเปิดให้จองซื้อหุ้นในวันที่ 17-19 ม.ค. 2566 และคาดว่าจะสามารถเข้าจดทะเบียนในตลาดหลักทรัพย์ mai ในวันที่ 25 ม.ค. 2566 หวังระดมเงินทุนไปลงทุนต่อยอดการเติบโต ด้วยปัจจัยพื้นฐานที่แข็งแกร่งจากการเป็นผู้นำด้านศัลยกรรมความงามครบวงจรของไทย และผลประกอบการที่โดดเด่น ทั้งในแง่รายได้และความสามารถในการทำกำไร รวมถึงศักยภาพการเติบโตในอนาคต
CMO ส่งซิกผลงานไตรมาส 4/2565 เติบโตดีลุ้นเทิร์นอะราวด์ในรอบ 3 ปี ล่าสุดประกาศแผนลุยตลาดเอ็นเตอร์เทนเมนต์ เต็มรูปแบบในเอเชีย หลังจากประสบความสำเร็จกับงานประกาศรางวัล Golden Disc Awards ที่สนามราชมังคลาฯ พร้อมเดินหน้าจัดคอนเสิร์ตเกาหลีที่ประเทศมาเลเซียวันที่ 28 ม.ค. 2566 เห็นว่าเตรียมชงบอร์ดตั้งบริษัทย่อยที่เวียดนาม และสิงคโปร์ รองรับการขยายงานในตลาดใหม่ที่มีศักยภาพและกำลังซื้อสูง ลุ้นปี 2566 เป็นปีทอง
WICE ไฟเขียวทุ่มงบ 170 ล้านบาท เตรียมซื้อหุ้นคืนในตลาดไม่เกิน 13 ล้านหุ้น คิดเป็นสัดส่วน 2% ของจำนวนหุ้นที่จำหน่ายได้แล้วทั้งหมด มีระยะเวลาดำเนินการให้แล้วเสร็จไม่เกิน 6 เดือน เริ่มดีเดย์วันที่ 19 ม.ค.–18 ก.ค. 2566 หวังสร้างความเชื่อมั่นให้กับผู้ถือหุ้นและนักลงทุน รวมถึงบริหารสภาพคล่องทางการเงิน เพิ่มอัตราผลตอบแทนให้กับผู้ถือหุ้น ตอกย้ำฐานะการเงินที่แข็งแกร่ง